کوردستانی سوور
کوردستانی سوور (Kurdistana Sor) (بە ئازەربایجانی: Qizil Kurdistan, بە ڕووسی: Красный Курдистан) وەک ناوچەیەکی خۆبەڕێوەبەری لەژێر دەسەڵاتی یەکێتی سۆڤیەتی پێشودا لە ساڵی ١٩٢٣ تا ١٩٢٩ دادەنرێت. زمانی سەرەکی کوردی زاراوەی کرمانجی بوو. پایتەختەکەشی شاری لاچین بووە.

مێژوو 
ئەو ناوچەیە دەکەوێتە باکووری ڕۆژھەڵاتی کوردستانی گەورە. بەگوێرەی نەخشەی ئێستا دەکەوێتە نێوان ئازەربایجان و ئەرمەنستان کە تاوەکو ئێستاش کێشەیەکی زۆری لەسەرە. شەڕێکی گەورە لەسەر ئەم ناوچەیەدا لە ساڵانی ھەشتاکان بۆ نەوەدەکان لە نێوان ئازەربایجان و ئەرمەنستان دروست بوو کە ھەر یەکێک لەم وڵاتانە خۆی بە خاوەنی دادەنێت.
لەم شەڕەدا زیاتر لە ٣٠ھەزار سەرباز لە ھەردوولا کوژرا.

بە گوێرەی سەرژمێری ساڵی ١٩٢٦ لەلایەن یەکێتی سۆڤیەتەوە ژمارەی دانیشتووانی کوردستانی سوور (٥١٢٠٠) دانیشتوونی ھەبووە. ڕێژەی دانیشتووانی کورد ڕێژەی (٧٣٬٧٪) بووە و ڕێژەی (٢٦٬٣٪) ئازەربایجانی بووە. دوای ئەم سەرژمێرییە سەرژمێرییەکی لەو ناوچەیە لەژێر چوارچێوەی کوردستانی سوور دا نەکراوەتەوە.

ژیاندنەوە 
لە ساڵانی ١٩٩١–١٩٩٢ ھەندێک چالاکی بۆ دامەزراندنی دوبارەی کوردستانی سوور لەژێر ناوی کوردستانی قەوقاز ھاتە ئاڕاوە. بەڵام کارەکە سەری نەگرت. وەکیل مستەفایێڤ کەسێک بوو کە لە ئەو سەردەمەدا لەلایەن ڕووسیا و ئەرمەنستانەوە بۆ دوبارە دامەزراندنی کوردستانی سوور دەستنیشان کرابوو.

سەرچاوەکان 

وڵاتە پێشووەکانی ئاسیا
مێژووی کوردستان
ناگۆرنۆ-قەرەباغ
ویلایەتەکان و مەڵبەندەکان، ھەڵوەشانەوەی ١٩٢٩
ویلایەتەکان و مەڵبەندەکان، دامەزرانی ١٩٢٣
یوزدەکانی یەکێتیی سۆڤیەت